**PRITARTA**

Šalčininkų Jano Sniadeckio gimnazijos

tarybos nutarimu

2020 m. rugpjūčio 28 d.

protokolo Nr. 4

**PATVIRTINTA**

Šalčininkų Jano Sniadeckio gimnazijos

direktoriaus

2020 m. rugpjūčio 31 d.

įsakymu Nr. V-216

**ŠALČININKŲ JANO SNIADECKIO GIMNAZIJOS**

**2020-2021 MOKSLO METŲ**

**PRADINIO UGDYMO PROGRAMOS**

**UGDYMO PLANAS**

**TURINYS**

|  |  |
| --- | --- |
| I. BENDROSIOS NUOSTATOS ................................................................................ | 3 |
| II. GIMNAZIJOS UGDYMO PLANO RENGIMAS ................................................. | 3 |
| Gimnazijos prioritetinis ugdymo tikslas ............................................................ | 3 |
| Gimnazijos prioritetiniai ugdymo uždaviniai .................................................... | 3 |
| III. UGDYMO PROCESO ORGANIZAVIMAS........................................................ | 4 |
| Mokiniams skiriamos atostogos ......................................................................... | 4 |
| Pamokų laikas .................................................................................................... | 4 |
| Ugdymo dienos .................................................................................................. | 4 |
| Pažintinės veiklos dienos ................................................................................... | 5 |
| IV. UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU | 5 |
| V. BENDROSIOS PROGRAMOS UGDYMO DALYKŲ ĮGYVENDINIMAS | 6 |
| Dorinis ugdymas ................................................................................................ | 7 |
| Kalbinis ugdymas .............................................................................................. | 7 |
| Socialinis ir gamtamokslinis ugdymas .............................................................. | 7 |
| Fizinis ugdymas ................................................................................................. | 8 |
| Meninis ugdymas (dailė ir technologijos, muzika) ............................................ | 8 |
| VI. INTEGRUOJAMŲJŲ, PREVENCINIŲ IR KITŲ UGDYMO PROGRAMŲ ĮGYVENDINIMAS .................................................................................................... | 9 |
| VII. UGDYMO TURINIO PLANAVIMAS ............................................................... | 9 |
| VIII. NEFORMALIOJO VAIKŲ ŠVIETIMO PROGRAMOS ĮGYVENDINIMAS | 11 |
| IX. MOKINIŲ MOKYMOSI PASIEKIMŲ IR PAŽANGOS VERTINIMAS ....... | 11 |
| X. MOKINIŲ MOKYMOSI KRŪVIO REGULIAVIMO PRIEMONĖS ................ | 12 |
| XI. SPECIALUSIS UGDYMAS(IS), MOKYMOSI IR ŠVIETIMO PAGALBA …. | 13 |
| XII. MOKINIŲ MOKYMO NAMIE ORGANIZAVIMAS ....................................... | 14 |
| XIII. ASMENŲ, BAIGUSIŲ UŽSIENIO VALSTYBĖS PRADINIO UGDYMO PROGRAMOS DALĮ, UGDYMO ORGANIZAVIMAS ......................................... | 14 |

**I. BENDROSIOS NUOSTATOS**

* 1. Šalčininkų Jano Sniadeckio gimnazijos (toliau – gimnazija) 2020–2021 mokslo metų pradinio ugdymo programos ugdymo planas (toliau – ugdymo planas) reglamentuoja pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, neformaliojo vaikų švietimo programų pradinio ugdymo pakopoje įgyvendinimą gimnazijoje.
  2. Gimnazijos ugdymo plano tikslas – apibrėžti Pradinio ugdymo programos įgyvendinimo nuostatas ir gimnazijos sprendimus, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

**II. GIMNAZIJOS UGDYMO PLANO RENGIMAS**

2.1. Gimnazijos pradinio ugdymo planą parengė gimnazijos vadovo įsakymu sudaryta darbo grupė (direktoriaus 2020 m. balandžio 27 d. įsakymas Nr. V-136) vieneriems mokslo metams.

2.2. Gimnazijos ugdymo planas parengtas vadovaujantis:

* + 1. 2019–2020 ir 2020–2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413,
    2. 2020 m. rugpjūčio 4 d. įsakymu dėl švietimo, mokslo ir sporto ministro 2019 m. balandžio 15 d. įsakymo Nr. V-413 „Dėl 2019-2020 ir 2020-2021 mokslo metų pradinio ugdymo programos bendrojo ugdymo plano patvirtinimo pakeitimo Nr. V-1152,
    3. Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“,
    4. Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ nuostatomis dėl ugdymo turinio kūrimo ir mokymosi pasiekimų,
    5. Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“,
    6. Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“,
    7. pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais,
    8. gimnazijos strateginiu planu,
    9. švietimo stebėsenos duomenimis ir rekomendacijomis: nacionalinių ir tarptautinių mokinių pasiekimų tyrimų, mokinių pasiekimų ir pažangos vertinimo tvarka, gimnazijos įsivertinimo ir išorės vertinimo duomenimis.

2.3. Gimnazijos **prioritetinis ugdymo tikslas** 2020-2021 mokslo metams:

Gerinti mokymo(si) proceso kokybę, siekiant didesnės asmeninės mokinių pažangos.

2.4. Gimnazijos **prioritetiniai ugdymo uždaviniai** 2020-2021 mokslo metams:

* + 1. Tobulinti mokymo(si) individualios pažangos stebėjimo, pokyčių fiksavimo, rezultatų analizės panaudojimą ugdymos(si) kokybės gerinimui,
    2. Siekti asmeninio meistriškumo.

**III. UGDYMO PROCESO ORGANIZAVIMAS**

3.1. Ugdymo procesas prasideda 2020 m. rugsėjo 1 d., baigiasi 2021 m. birželio 4 d. Ugdymo proceso trukmė – 175 ugdymo dienos (35 savaitės).

3.2. Mokiniams skiriamos **atostogos**:

|  |  |  |
| --- | --- | --- |
| *Atostogos* | *Prasideda* | *Baigiasi* |
| Rudens | 2020-10-26 | 2020-10-30 |
| Žiemos (Kalėdų) | 2020-12-23 | 2021-01-05 |
| Žiemos | 2021-02-15 | 2021-02-19 |
| Pavasario (Velykų) | 2021-04-06 | 2021-04-09 |
| Vasaros | 2021-06-07 | 2021-08-31 |

3.3. Ugdymo procesas organizuojamas **pusmečiais**:

|  |  |  |  |
| --- | --- | --- | --- |
| *I pusmetis* | | *II pusmetis* | |
| *Prasideda* | *Baigiasi* | *Prasideda* | *Baigiasi* |
| 2020-09-01 | 2021-01-22 | 2021-01-25 | 2021-06-04 |

3.4. Pagrindinė ugdymo proceso organizavimo forma – pamoka.

3.5. **Pamokų laikas:**

|  |  |  |  |  |
| --- | --- | --- | --- | --- |
| Pamokos | *Pamokų laikas*  *1 klasėje* | | *Pamokų laikas*  *2-4 klasėse* | |
| *Prasideda* | *Baigiasi* | *Prasideda* | *Baigiasi* |
| 1 | 7.45 | 8.20 | 7.45 | 8.30 |
| 2 | 8.30 | 9.05 | 8.40 | 9.25 |
| 3 | 9.15 | 9.50 | 9.35 | 10.20 |
| 4 | 10.20 | 10.55 | 10.50 | 11.35 |
| 5 | 11.05 | 11.40 | 11.45 | 12.30 |
| 6 | 11.50 | 12.25 | 12.40 | 13.25 |

3.6. Ugdymo proceso forma keičiama ugdymo dienoms ir pažintinei veiklai organizuoti.

3.7. Ugdymo procesą organizuojant ne pamokos formą:

3.7.1. ugdymo turinys nėra skaidomas į atskirus dalykus;

3.7.2. gimnazijos mėnesio renginių plane yra numatoma dienos ugdymo proceso pradžia ir pabaiga;

3.7.3. e-dienyne *Bendra pamokos tema* skiltyje įrašomas ugdymo dienos/pažintinės veiklos pavadinimas.

3.8. **Ugdymo dienos:**

|  |  |
| --- | --- |
| *Data* | *Pavadinimas* |
| 2020 m. rugsėjo 1 d. | Mokslo ir žinių diena |
| 2020 m. gruodžio 22 d. | Šventų Kalėdų belaukiant |
| 2021 m. balandžio 2 d. | Etnografinė diena apie Velykas |
| 2021 m. gegužės 14 d. | Šeimos diena |
| 2021 m. birželio 1 d. | Žaidimų diena |
| 2021 m. birželio 2-3 d. | Pažintinių veiklų dienos |
| 2021 m. birželio 4 d. | Paskutinio skambučio šventė |

3.9. **Pažintinės veiklos dienos:**

|  |  |
| --- | --- |
| *Klasė* | *Pavadinimas* |
| 1 klasės | Šalčininkų dvaro rūmai, Šalčininkų Šv. apaštalo Petro bažnyčia ir šventorius, A. Mickevičiaus paminklas, K. Kalinausko paminklas, šv. Jono Pauliaus II paminklas, Koplyčia |
| 1 klasės | Jašiūnų Balinskių dvaro rūmai, dvaro šventorius |
| 1 klasės | Vilniaus senamiestis: Aušros Vartai, Rotušė, Gedimino pilies bokštas, Trijų kryžių kalnas. |
| 2 klasės | Valdovų rūmai, Šv. Petro ir Povilo bažnyčia |
| 2 klasės | Paulavos respublika – Turgeliai – Tabariškės |
| 2 klasės | Vilniaus - Dievo Gailestingumo miestas (šv. Faustinos namelis, Dievo Gailestingumo bažnyčia, Palaimintojo Mykolo Sopocko palaikomosios slaugos namai) |
| 3 klasės | Vilniaus - Dievo Gailestingumo miestas (šv. Faustinos namelis, Dievo Gailestingumo bažnyčia, Palaimintojo Mykolo Sopocko palaikomosios slaugos namai) |
| 3 klasės | Valdovų rūmai, Šv. Petro ir Povilo bažnyčia |
| 3 klasės | Sudervė – Dūkštos - Kernavė |
| 4 klasės | Sudervė – Dūkštos - Kernavė |
| 4 klasės | Rūdninkų giria, Baltoji Vokė |
| 4 klasės | Valstybės pažinimo centras, Prezidentūra |

3.10. Integruotų ugdymo ir pažintinės veiklos dienų datos ir turinys gali būti koreguojami, suderinus su kuruojančiu vadovu.

**IV. UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

4.1. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms (karantino, ekstremalios situacijos ar įvykio (ekstremali temperatūra – gimnazijos ir (ar) gyvenamojoje teritorijoje minus 20 °C ar žemesnė arba 30 °C ar aukštesnė, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), gali priimti sprendimus:

4.4.1. laikinai koreguoti ugdymo proceso įgyvendinimą;

4.4.2. keisti nustatytą pamokų trukmę;

4.4.3. keisti nustatytą pamokų pradžios ir pabaigos laiką;

4.4.4. ugdymo procesą perkelti į kitas aplinkas;

4.4.5. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

4.4.6. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt.

4.4.6.1. Ugdymo procesas gimnazijos vadovo sprendimu gali būti laikinai stabdomas 1–2 darbo dienas.

4.4.6.2. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su steigėju.

4.4.7. Gimnazijos vadovas, priėmęs sprendimą ugdymo procesą organizuoti nuotoliniu grupiniu organizavimo būdu, informuoja mokytojus, kurioje platformoje vyks nuotolinius ugdymas, ir nurodo, kad 1-4 klasių mokiniams sinchroniniam ugdymui būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui, per savaitę, mėnesį ar mokslo metus;

4.4.7.1. direktoriaus pavaduotojas ugdymui pertvarko pamokų laiką, pamokų tvarkaraštį, pritaikant jį sinchroniniam ir asinchroniniam ugdymui organizuoti. Sinchroninio ugdymo proceso nepertraukiama trukmė – 2 val. Pamokos struktūrą pagal asinchroninį ir sinchroninį ugdymą mokytojas pritaiko atsižvelgdamas į dalyko programos ypatumus ir mokinių amžių.

4.4.7.2. mokytojas, pastebėjęs, kad mokinys nesugeba ar neturi galimybių mokytis nuotoliniu būdu, apie tai informuoja mokyklos direktorių.

4.4.7.3. paskelbus karantino sąlygas ar esant ekstremaliai situacijai nuotolinis mokymas(is) organizuojamas, vadovaujantis galiojančiais teisės aktais ir gimnazijos mokymo(si) nuotolinio ugdymo proceso  organizavimo būdu aprašu.

**V. BENDROSIOS PROGRAMOS UGDYMO DALYKŲ ĮGYVENDINIMAS**

5.1. Bendrajai programai įgyvendinti skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Dalykai** | 1a | 1b | 1c | 2a | 2b | 2c | 3a | 3b | 3c | 4a | 4b | 4c | Iš viso |
| Dorinis ugdymas - tikyba | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| etika |  |  |  |  |  |  |  |  |  |  |  |  |  |
| Gimtoji kalba (lenkų) | 7 | 7 | 7 | 7 | 7 | 7 | 7 | 7 | 7 | 7 | 7 | 7 | 84 |
| Lietuvių kalba | 5 | 5 | 5/ | 5/ | 5/ | 5/ | 5 | 5 | 5/ | 5/ | 5/ | 5/ | 60 |
| Užsienio kalba (anglų) |  |  |  | 2 | 2 | 2 | 2 | 2 | 2 | 2 | 2 | 2 | 18 |
| Matematika | 4 | 4 | 4 | 5 | 5 | 5 | 4 | 4 | 4 | 5 | 5 | 5 | 54 |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 21 |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |
| Fizinis ugdymas | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |
| Fizinis ugdymas (šokis) | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Privalomų ugdymo valandų skaičius mokiniui | 26 | 26 | 26 | 29 | 29 | 29 | 28 | 28 | 28 | 28 | 28 | 28 | 333 |
| Valandos, skiriamos mokinių ugdymo(si)  poreikiams tenkinti **(\*): grupinės konsultacijos** |  |  |  | 1\* | 1\* | 1\* | 1\* | 1\* | 1\* | 1\* | 1\* | 1\* | 9 |
| Neformaliojo švietimo valandos  (kalbinis ugdymas) | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Neformaliojo švietimo valandos  (lietuvių kalba) | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Iš viso: | 28 | 28 | 28 | 32 | 32 | 32 | 31 | 31 | 31 | 31 | 31 | 31 | 366 |

Sutartiniai ženklai:

**(/)** – klasė yra dalijama į grupes.

5.2. **Pamokos mokinių ugdymo(si) poreikiams tenkinti** skiriamos grupinėms konsultacijoms, mokymosi pagalbai teikti mokiniams, turintiems mokymosi sunkumų, esant žemiems mokymosi pasiekimams.

5.3. **Dorinis ugdymas**:

5.3.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

5.3.2. gimnazijoje nesusidarius mokinių grupei etikai mokytis, etikai mokyti 4a klasėje sudaroma laikinoji grupė;

5.3.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

5.4. **Kalbinis ugdymas**:

5.4.1. **lietuvių kalbos mokymas(is):**

5.4.1.1. lietuvių kalbos dalykas yra pradinio ugdymo programos sudedamoji dalis ir jo mokoma(si) pagal Lietuvos Respublikos švietimo ir mokslo ministro patvirtintą lietuvių kalbos ugdymo programą;

5.4.1.2. mokoma(si) integruotai, į kitus mokomuosius dalykus (matematiką ir pasaulio pažinimą), mokomus lenkų kalba, integruojant lietuvių kalbos mokymo fragmentus;

5.4.1.3. klasėje esant ne mažiau kaip 18 mokinių, klasės dalijamos į grupes.

5.4.2. **gimtosios (lenkų) kalbos mokymas(is):**

gimtosios (lenkų) kalbos mokoma(si) pagal Lietuvos Respublikos švietimo ir mokslo ministro patvirtintą gimtosios kalbos programą.

5.4.3. **pirmosios užsienio (anglų) kalbos mokymas(is):**

5.4.3.1. pirmosios užsienio kalbos mokoma (si) antraisiais–ketvirtaisiais pradinio ugdymo programos metais;

5.4.3.2. gimnazija siūlo vieną užsienio kalbą – anglų;

5.4.3.3. klasėje esant ne mažiau kaip 20 mokinių, klasės dalijamos į grupes.

5.5. **Socialinis ir gamtamokslinis ugdymas:**

5.5.1. **gamtamoksliniams** gebėjimams ugdytis skiriama 1/2 pasaulio pažinimo dalykui skirto ugdymo laiko (35 ugdymo valandos). Iš jų nuo 8 iki 10 pamokų per mokslo metus ugdymo veiklos vyksta tyrinėjimams palankioje aplinkoje:

5.5.1.1. natūralioje gamtinėje (parke, miške, prie vandens telkinio ar pan.);

5.5.1.2. gimnazijos chemijos laboratorijoje aplinkoje;

5.5.1.3. gimnazijos biologijos kabinete;

5.5.1.4. gimnazijos fizikos kabinete;

5.5.1.5. mokinių tėvų (globėjų) darbovietėse;

5.5.1.6. pradinio ugdymo kabinetuose naudojantys „Gamtamokslinės spintos“ priemonėmis ir pan..

5.5.1.7. Šios pamokos planuojamos mokytojų ilgalaikiame plane pasaulio pažinimo dalyko pastabų skiltyje.

5.5.1.8. Šios pamokos fiksuojamos e-dienyne *Klasės veiklos* skiltyje:

5.5.1.8.1. renkama veiklos rūšys: *praktinė veikla;*

5.5.1.8.2. veiklos skiltyje rašoma: *veikla tyrinėjimams palankioje aplinkoje;*

5.5.1.8.3. aprašymo skiltyje nurodoma kur vyko veikla.

5.5.2. **socialiniams** gebėjimams ugdytis skiriama 1/2 pasaulio pažinimo dalykui skirto ugdymo laiko (35 ugdymo valandos). Iš jų nuo 8 iki 10 pamokų per mokslo metus ugdymo veiklos vyksta socialinės, kultūrinės aplinkos pažinimui palankioje aplinkoje:

5.5.2.1. kultūros centre;

5.5.2.2. teatre;

5.5.2.3. savivaldybėje;

5.5.2.4. muziejuose;

5.5.2.5. etnografinėje sodyboje “Pasagėlė”;

5.5.2.6. mokinių tėvų (globėjų) darbovietėse ir pan..

5.5.2.7. Šios pamokos planuojamos mokytojų ilgalaikiame plane, pasaulio pažinimo dalyko pastabų skiltyje.

5.5.2.8. Šios pamokos fiksuojamos e-dienyne *Klasės veiklos* skiltyje:

5.5.2.8.1. renkama veiklos rūšys: *praktinė veikla;*

5.5.2.8.2. veiklos skiltyje rašoma: *veikla socialinės, kultūrinės aplinkos pažinimui palankioje aplinkoje;*

5.5.2.8.3. aprašymo skiltyje nurodoma kur vyko veikla.

5.6. **Fizinis ugdymas:**

5.6.1. 1-4 klasių mokiniai lanko 3 fizinio ugdymo pamokas per savaitę, iš jų 1 pamoka skiriama šokio programai įgyvendinti.

5.6.2. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.

5.7. **Meninis ugdymas (dailė ir technologijos, muzika):**

technologiniam ugdymui skiriama:

5.7.1. nuo 20 iki 25 pamokų per mokslo metus 1-3 klasėse;

5.7.2. nuo 10 iki 12 pamokų per mokslo metus 4 klasėse.

5.8. Bendrajai programai įgyvendinti naudojami vadovėliai, pratybų sąsiuviniai bei kitos mokytojo pasirinktos priemonės.

5.9. Vadovėliai yra išduodami tokia tvarka:

5.9.1. mokslo metų pradžioje bibliotekininkė išduoda visų dalykų vadovėlius 1-4 klasių vadovams, išdavimas registruojamas vadovėlių išdavimo – grąžinimo lapuose;

5.9.2. 1-4 klasių vadovai perduoda vadovėlius mokytojams dalykininkams;

5.9.3. kiekvieno dalyko mokytojas išdalina vadovėlius savo dalyko mokiniams ir iki mokslo metų pabaigos prižiūri savo dalyko vadovėlių būklę bei užtikrina, kad mokinys, kuris pameta arba suniokoja vadovėlį, jį pakeistu naujai įsigytu arba sumokėtų atitinkamą sumą pagal vadovėlio rinkos kainą;

5.10. Vadovėliai yra grąžinami tokia tvarka:

5.10.1. mokslo metų pabaigoje kiekvieno dalyko mokytojas surenka iš mokinių vadovėlius, juos patikrina ir perduoda 1-4 klasių vadovams;

5.10.2. 1-4 klasių vadovai grąžina vadovėlius bibliotekininkei.

5.11. Pratybų sąsiuviniais mokinius aprūpina tėvai (globėjai, rūpintojai) tokia tvarka:

5.11.1. kiekvieno dalyko mokytojas tariasi su mokinių tėvais dėl pratybų sąsiuvinių įsigijimo poreikio;

5.11.2. tėvams pritarus, kiekvieno dalyko mokytojas surenka lėšas, įsigyja pratybas ir jas išdalina savo mokiniams.

**VI. INTEGRUOJAMŲJŲ, PREVENCINIŲ IR KITŲ UGDYMO PROGRAMŲ ĮGYVENDINIMAS**

6.1. Į Bendrosios programos ugdymo dalykų programų turinį integruojama:

6.1.1. **Bendrųjų kompetencijų ir gyvenimo įgūdžių ugdymo programa**, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šios programos nėra atskirai planuojamos ir vykdomos, jos yra integruotos į Bendrosios programos turinį;

6.1.2. **Žmogaus saugos** bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (PRIEDAS 1);

6.1.3. **Sveikatos ir lytiškumo** ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 (PRIEDAS 2);

6.1.4. **etninės kultūros** ugdymas (PRIEDAS 3);

6.1.5. **informacinių komunikacinių technologijų** ugdymas (PRIEDAS 4);

6.1.6. **Ugdymo karjerai** programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (PRIEDAS 5);

6.1.7. **Socialinių emocinių kompetencijų** ugdymas (PRIEDAS 6);

6.1.8.patyčių prevencijos programa **“Tu ne vienas”**.

6.2. Šių programų integravimas planuojamas pradinio ugdymo mokytojų ilgalaikiame plane *Integravimas* skiltyje įrašant integruojamos, prevencinės ar kitos ugdymo programos pavadinimą ir temą.

6.3. Šių programų integravimas fiksuojamos e-dienyne *Klasės veiklos* skiltyje:

* + 1. renkama veiklos rūšys:
* *Bendrųjų kompetencijų ir gyvenimo įgūdžių ugdymo programos,*
* *Žmogaus saugos bendroji programa,*
* *Sveikatos ir lytiškumo ugdymo bei rengimo šeimai bendroji programa,*
* *Etnokultūra, Informacinių technologijų integruojamoji programa,*
* *Ugdymo karjerai programa,*
* *Socialinių emocinių kompetencijų ugdymas;*
* patyčių prevencijos programa;
  + 1. veiklos skiltyje rašoma tema;
    2. aprašymo skiltyje nurodomas turinys.

6.4. Tikybos, lietuvių kalbos, anglų kalbos, choreografijos mokytojai planuoja integravimą savo dalyko ilgalaikiame plane, fiksuoja e-dienyne savo dalyko pamokos *Bendras klasės darbas* skiltyje.

6.5. Per mokslo metus pradinio ugdymo mokytojai organizuoja bent po du teminius užsiėmimus su kiekvienu iš gimnazijos specialistu (psichologu, logopedu, socialiniu pedagogu). Planuojamą užsiėmimą fiksuoja ilgalaikių planų Auklėjamojo darbo skiltyje.

**VII. UGDYMO TURINIO PLANAVIMAS**

7.1. Ugdymo turinys planuojamas vadovaujantis naudingumo principu: planuojama prasmingai, kad planas padėtų mokytojui nuosekliau ir sklandžiau pasiekti aukštesnę ugdymo kokybę.

7.2. Pradinio ugdymo mokytojai rengia ilgalaikį planą, kuriame yra numatyta klasių vadovų veikla bei integruojamų, prevencinių ir kitų ugdymo programų temos, vieneriems mokslo metams.

7.3. Ilgalaikiuose planuose pastabų skiltyje yra numatoma tarpdalykinė mokymo turinio integracija. Integruojama:

7.3.1. gimtosios (lenkų) kalbos ir lietuvių kalbos dalykų kalbų pažinimo ir vartojimo temos (pvz. kalbos dalys), kalbinės veiklos temos (pvz. pasakojimas apie genealoginį medį);

7.3.2. įvairių dalykų mokymo turinys pagal temas:

|  |  |
| --- | --- |
| 2020 m. rugsėjis | Apie duoną, apie derlių |
| 2020 m. spalio 16 d. | Apie šv. Joną Paulių II |
| 2020 m. lapkričio 11 d.  2020 m. lapkričio 20 d.  2020 m. lapkričio 30 d. | Lenkijos Nepriklausomybės diena  Apie Janą Sniadeckį  Apie šv. Andriejų |
| 2020 m. gruodžio 4 d.  2020 m. gruodžio 18 d.  2020 m. gruodžio 22 d. | Apie Mykolines  Apie Adomą Mickevičių  Apie Kalėdas |
| 2021 m. sausio 22 d. | Apie Konstantiną Kalinauską ir sukilėlius |
| 2021 m. vasario 12 d. | Apie Užgavėnes  Apie šv. Valentino dieną  Lietuvos Valstybės atkūrimo diena |
| 2021 m. kovo 10 d.  2021 m. kovo 17 d.  2021 m. kovo 25 d. | Lietuvos Nepriklausomybės atkūrimo diena  Apie šv. Patriką  Gandro diena, Viešpaties apsireiškimo Švč. Mergelei Marijai diena |
| 2021 m. balandžio 2 d.  2021 m. balandžio 23 d. | Apie Velykas  Jurginės |
| 2021 m. gegužės 14 d. | Šeimos diena |
| 2021 m. birželio 1 d. | Žaidimų diena |

7.4. Per mokslo metus pradinio ugdymo mokytojai ir mokytojai dalykininkai numato bent vieną bendrai vestą pamoką kiekvienoje klasėje ir tai fiksuoja ilgalaikių planų pastabų skiltyje.

7.5. Ilgalaikiai planai rengiami vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, Nr. 99-3848).

7.6. Ilgalaikio plano struktūra: PRIEDAS 7.

7.7. 2020-2021 m. m. pradinio ugdymo ilgalaikiai planai iki 2020 m. rugsėjo 1 d. yra aprobuojami Pradinio ugdymo mokytojų metodinės grupės posėdyje ir suderinami su kuruojančiu vadovu (aprobavimo ir suderinimo faktas yra fiksuojamas metodinės grupės posėdžio protokole). Kuruojančiam vadovui yra siunčiami elektroniniai planų variantai, popierinių planų variantų pateikti nereikia.

7.8. Pakeitimai planuose yra fiksuojami elektroniniuose planų variantuose. Rekomenduojama pakeitimą nuspalvinti kitos spalvos šriftu.

7.9. Įgyvendindamas ilgalaikį planą mokytojas turi teisę daryti pakeitimus atsižvelgdamas į klasės gebėjimus, patirtį, pasiekimus.

**VIII. NEFORMALIOJO VAIKŲ ŠVIETIMO PROGRAMOS ĮGYVENDINIMAS**

8.1. Neformaliojo švietimo programoms įgyvendinti skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 1a | 1b | 1c | 2a | 2b | 2c | 3a | 3b | 3c | 4a | 4b | 4c | Iš viso |
| Neformaliojo švietimo valandos  (kalbinis ugdymas) | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Neformaliojo švietimo valandos  (lietuvių kalba) | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |

8.2. Atsižvelgiant į gimnazijos prioritetinį ugdymo tikslą 2020-2021 mokslo metams ir nacionalinių mokinių pasiekimų tyrimų duomenis, viena iš dviejų neformaliojo švietimo valandų 1 klasėse yra skiriama mokinių gimtosios kalbos kalbiniams gebėjimams ugdyti.

8.3. Į neformaliojo vaikų švietimo veiklą yra įtraukiami mokiniai gyvenantys nepalankiomis socialinėmis, ekonominėmis, kultūrinėmis sąlygomis, turintys specialiųjų ugdymosi poreikių.

8.4. Neformaliojo vaikų švietimo programa rengiama iki rugsėjo 1 d. pagal formą (PRIEDAS 8).

8.5. Rugsėjo pirmąją savaitę mokytojas supažindina mokinių tėvus su neformaliojo vaikų švietimo programų pasiūla, renka mokinių tėvų prašymus lankyti neformaliojo vaikų švietimo programas ir komplektuoja neformaliojo vaikų švietimo grupes.

8.6. Neformaliojo vaikų švietimo grupės komplektuojamos iš tos pačios klasės ar paralelių klasių mokinių. Grupės sudėtis per mokslo metus gali keistis.

8.7. Mokinių minimalus skaičius neformaliojo vaikų švietimo grupėje: 12 mokinių.

8.8. Mokinių maksimalus skaičius neformaliojo vaikų švietimo grupėje: 24 mokinių.

8.9. Neformaliojo vaikų švietimo programas tvirtina gimnazijos direktorius, atsižvelgdamas į direktoriaus pavaduotojo ugdymui rekomendacijas.

8.10. Neformaliojo vaikų švietimo programų tvarkaraštį sudaro direktoriaus pavaduotojas ugdymui. Tvarkaraštis yra skelbiamas viešai gimnazijos informaciniame stende ir gimnazijos tinklapyje.

8.11. E-dienyno administratorius elektroniniame dienyne įveda neformaliojo vaikų švietimo grupių pavadinimus.

8.12. Mokytojai e-dienyno skiltyje *Neformalus švietimas* sukuria neformaliojo švietimo grupes ir fiksuoja kiekvieną neformalioji vaikų švietimo pamoką.

8.13. Neformaliojo vaikų švietimo programos per mokinių atostogas nevykdomos.

**IX. MOKINIŲ MOKYMOSI PASIEKIMŲ IR PAŽANGOS VERTINIMAS**

9.1. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą ir Bendrąja programa, Šalčininkų Jano Sniadeckio gimnazijos mokinių pažangos ir pasiekimųvertinimo tvarka.

9.2. Mokytojas planuoja mokinių ugdymosi pasiekimus ir vertinimą ilgalaikiuose ir trumpalaikiuose (savaitiniuose) planuose, atsižvelgdamas į klasės mokinių mokymosi rezultatus, ugdymosi poreikius ir galimybes. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

9.3. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

9.3.1. **formuojamasis** ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, pasiekimus ar nesėkmes;

9.3.2. **diagnostinis** vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes;

9.3.2.1. diagnostinio vertinimo būdai: kontroliniai darbai, testai, diktantai, rašinėliai ir kt.;

9.3.2.2. informacija apie mokymosi pasiekimus (kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais sąsiuviniuose, pratybų sąsiuviniuose ir elektroniniame dienyne skiltyje „Įvertinimas“;

9.3.2.3. komentaruose gali būti vartojami tokie vertinamieji žodžiai: „puikiai“, „labai gerai“, „gerai“, „reikia pasistengti/patenkinamai“, „nepavyko“, kurie atitinka pasiekimų lygių pavadinimus – aukštesnysis, pagrindinis, patenkinamas, nepatenkinamas; šie vertinamieji žodžiai vartojami tik su mokytojo komentarais.

9.3.3. **apibendrinamasis** sumuojamasis vertinimas atliekamas I ir II pusmečių pabaigoje. Mokinių pasiekimai apibendrinami vertinant mokinio padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi elektroniniame dienyne skiltyje *Trimestrai/Pusmečiai*.

9.3.3.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui, nepasiekus patenkinamo pasiekimų lygio, įrašoma „nepatenkinamas“;

9.3.3.2. dorinio ugdymo pasiekimai įrašomi atitinkamoje elektroninio dienyno skiltyje, nurodoma padaryta arba nepadaryta pažanga: „p. p.“ arba „n. p.“;

9.3.3.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje elektroninio dienyno skiltyje įrašant „p. p.“ arba „n. p.“;

9.3.3.4. II pusmečio mokymosi pasiekimų įvertinimas laikomas metiniu.

9.4. Baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas. Naudojama forma sudaryta Pradinių klasių metodinės grupės (2012 m. birželio 5 d. posėdžio protokolas Nr. 34) (PRIEDAS 12). Aprašo kopija dedama į mokinio asmens bylą.

9.5. Antrųjų ir ketvirtųjų klasių mokinių tėvai supažindinami su nacionaliniais mokinių pasiekimų patikrinimų rezultatais.

9.6. Prioritetas yra teikiamas mokymąsi palaikančiam vertinimui. Vertinami mokinio individualūs pasiekimai ir pažanga, kurie yra fiksuojami Pradinių klasių metodinės grupės parengtame *Mokinio dienoraštyje*.

**X. MOKINIŲ MOKYMOSI KRŪVIO REGULIAVIMO PRIEMONĖS**

10.1. **Pasiekimų patikrinamųjų darbų** organizavimas:

10.1.1. didžiausias patikrinamųjų darbų skaičius per dieną: 1;

10.1.2. didžiausias patikrinamųjų darbų skaičius per savaitę: 4;

10.1.3. patikrinamieji darbai neorganizuojami prieš mokinių atostogas arba pirmą dieną po mokinių atostogų;

10.1.4. patikrinamųjų darbų organizavimą mokytojai derina tarpusavyje.

10.2. **Užduočių, kurios skirtos atlikti namuose**, skyrimas:

10.2.1. skirdamas užduotys mokiniams į namus mokytojas derina jas su kitais klasėje dirbančiais mokytojais, siekiant vykdyti Higienos normos reikalavimus;

10.2.2. 1-2 klasių mokiniams skiriami darbai, kuriems atlikti reikia ne daugiau 35 minučių;

10.2.3. 3-4 klasių mokiniams skiriami darbai, kuriems atlikti reikia ne daugiau 1 valandos, iš jų 0,5 valandos skiriama skaitymo įgūdžiams gerinti, 0,5 valandos skiriama matematikos skaičiavimo darbams (daugiausia pratybų sąsiuviniuose);

10.2.4. užduotys diferencijuojamos ir individualizuojamos – pritaikomos mokinių poreikiams ir/ar gebėjimų lygiui;

10.2.5. užduotys neskiriamos mokinių atostogoms.

10.3. Ugdymo turinio **diferencijavimas ir individualizavimas**:

10.3.1. mokytojas planuodamas ir įgyvendindamas ugdymo turinį pritaiko jį pagal kiekvieno mokinio mokymosi galias, amžių ir poreikius;

10.3.2. individualizuoja ir diferencijuoja užduotis, sieja jas su mokinio turima patirtimi ir pažinimu, atsako už mokinių darbo intensyvumą pamokoje.

10.4. Sprendžiant mokinių mokymosi krūvio optimizavimo klausimus kuruojantys vadovas organizuoja mokytojų, dirbančių vienoje klasėje bendradarbiavimą, vykdo pasiekimų patikrinamųjų darbų organizavimo, užduočių, kurios skirtos atlikti namuose skyrimo ir ugdymo turinio diferencijavimo ir individualizavimo stebėseną.

# XI. SPECIALUSIS UGDYMAS(IS), MOKYMOSI IR ŠVIETIMO PAGALBA

11.1. Mokiniui, kuriam atsirado mokymosi sunkumų yra teikiama pagalba.

11.2. Pagalbą mokiniui pirmiausia teikia dalyko mokytojas pamokos arba konsultacijų metu. Dalyko mokytojas konsultuojasi su gimnazijos specialistais.

11.3. Kai mokytojo pagalbos nepakanka, mokytojas kreipiasi į gimnazijos vaiko gerovės komisiją, kad būtų nustatyta mokymosi sunkumų priežastis.

11.4. Jei mokiniui tikslinga pritaikyti priešmokyklinio ugdymo bendrąją programą, taip pat skirti specialųjį ugdymą, gimnazijos vaiko gerovės komisija (tėvams sutikus) kreipiasi į savivaldybės pedagoginę psichologinę tarnybą.

11.5. Specialistai, atlikę įvertinimą, rezultatus aptaria su tėvais ir ugdančiu mokytoju, jeigu prireikia, skiria specialųjį ugdymąsi ir (ar) švietimo pagalbą.

11.6. Vadovaujantis pedagoginės psichologinės tarnybos mokinio specialiųjų ugdymosi poreikių įvertinimo rekomendacijomis, yra nustatoma mokinio teisė gauti specialųjį ugdymąsi ir (ar) švietimo pagalbą.

11.7. Tėvams raštu atsisakius specialiojo ugdymo ir (ar) švietimo pagalbos, jų teikimas vaikui nutraukiamas. Prašymas teikiamas gimnazijos direktoriui iki rugsėjo pirmosios dienos.

11.8. Specialusis ugdymasis gali būti nuolatinisarlaikinas. Mokiniui padarius pažangą, gimnazijos vaiko gerovės komisija gali kreiptis dėl specialiojo ugdymo nutraukimo arba pakartotinio ugdymosi poreikių vertinimo.

11.9. Mokinių, turinčių specialiųjų ugdymosi poreikių, ugdymas gimnazijoje vykdomas bendrosiose klasėse.

10.10. Mokiniai, turintys specialiųjų ugdymosi poreikių, mokosi pagal pritaikytas bendrąsias programas ar individualizuotas bendrąsias ugdymo programas;

11.11. Pritaikytas bendrąsias programas (PRIEDAS 9, 10) ir individualizuotas programas (PRIEDAS 11) rengia dalyko mokytojas pusmečiui, atsižvelgdamas į vaiko gerovės komisijos ir pedagoginės psichologinės tarnybos rekomendacijas;

11.12. Mokymosi pasiekimų vertinimas mokiniams, turintiems specialiųjų ugdymosi poreikių, pritaikomas.

11.13. Gimnazijoje mokiniams taip pat teikiama psichologinė pagalba, socialinė pedagoginė pagalba, specialioji pedagoginė ir specialioji pagalba. Ją teikia specialistai: logopedas, psichologas, mokytojo padėjėjai, socialiniai pedagogai, specialusis pedagogas.

11.14. Pagalbą per pamokas mokiniui, turinčiam specialiųjų ugdymosi poreikių, gali teikti ir mokytojo padėjėjas.

11.15. Mokytojo padėjėjo paslaugos teikiamos mokiniui ar keliems mokiniams, turintiems vidutinių, didelių ar labai didelių specialiųjų ugdymosi poreikių ir dėl įgytų ir įgimtų sutrikimų negalintiems savarankiškai dalyvauti ugdymo procese.

**XII. MOKINIŲ MOKYMO NAMIE ORGANIZAVIMAS**

12.1. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir 2020 m. liepos 24 d. „Dėl švietimo ir mokslo ministro 2012 m. rugsėjo 26 d. įsakymo Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ pakeitimo Nr. V-1102.

12.2. Vienas iš tėvų (globėjų, rūpintojų) prašymą dėl vaiko mokymo namie teikia gimnazijos vadovui;

12.3. prie prašymo pridedama gydytojų konsultacinės komisijos pažyma;

12.4. mokinio mokymas namie per tris dienas įforminamas gimnazijos vadovo įsakymu;

12.5. gimnazija, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

12.6. suderinus su mokinio tėvais (globėjais) mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“;

12.7. vedamos ne daugiau kaip 4 pamokos per dieną;

12.8. namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriama 385 metinių (11 savaitinių) pamokų Bendrosios programos ugdymo dalykams įgyvendinti; 4 klasėse – 455 metinių (13 savaitinių) pamokų;

12.9. mokytojas elektroniniame dienyne sukuria naują grupę, pasirinkdamas grupės tipą: namų mokymas, įtraukia mokinį į grupę, įrašo vedamas pamokas į savo tvarkaraštį ir pildo kiekvieną pravestą pamoką;

12.10. Mokymas namie nepasibaigus gydytojų konsultacinės komisijos pažymoje nustatytas terminui gali būti nutraukiamas gydytojų konsultacinės komisijai leidus.

**XIII. ASMENŲ, BAIGUSIŲ UŽSIENIO VALSTYBĖS PRADINIO UGDYMO PROGRAMOS DALĮ, UGDYMO ORGANIZAVIMAS**

13.1. Gimnazija, atvykusį asmenį, baigusį užsienio valstybės, Pradinio ugdymo programos dalį priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais;

13.2. tėvų (globėjų) pageidavimu priima vaiką, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

13.3. vaiką, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

13.4. informuoja savininko teises ir pareigas įgyvendinančią instituciją;

13.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį.

\_\_\_\_\_\_\_\_\_\_\_\_\_\_\_\_\_\_\_\_\_\_\_